धर्मशाला में छिपा था गैंगस्टर, गाड़ी में टोपी देख पुलिस ने पकड़ा
क्राइम रिपोर्टर | जोधपुर/उदयपुर
ऋणवसूली मामले में करीब एक माह पूर्व घोड़ों का चौक में अजय घारू पर हमला करने के आरोपी मोंटू कंडारा को सदर बाजार नागौरीगेट थाना की स्पेशल टीम ने गुरुवार को उदयपुर की एक धर्मशाला से गिरफ्तार कर लिया। पुलिस ने उसके गुर्गे सुभाष उर्फ गलिया शातिर नकबजन मोहित कंसारा को भी पकड़ा है। नागौरीगेट थाना पुलिस ने मोंटू कंडारा को राजपासा में निरुद्ध किया है। जबकि मोहित कंसारा की भूमिका के बारे में जांच की जा रही है। इधर घोड़ो का चौक में हुए हमले के मामले में सदर बाजार पुलिस ने सुभाष को पकड़ा है। पुलिस ने मोंटू को उसकी लाल रंग की टोपी को उसकी गाड़ी में देखने के बाद उदयपुर स्थित धर्मशाला में दबिश देकर पकड़ लिया।
करीब एक माह पूर्व पंचोलिया नाडी निवासी अजय घारू अपने कुछ साथियों के साथ घोड़ो का चौक में अपने रिश्तेदार के यहां एक कार्यक्रम में आया हुआ था। इस दौरान उदयमंदिर तिलक नगर निवासी सुभाष उर्फ गलिया पुत्र अमरचंद हंस, पंचोलिया नाडी निवासी मोंटू कंडारा ने उस पर जानलेवा कर उसे घायल कर दिया। मोंटू और अजय के गुर्गों ने शहर में एक दर्जन गाड़ियों को आग लगा दी और सोलह गाड़ियों के कांच फोड़कर क्षेत्र में दहशत फैला दी। पुलिस ने इस मामले में बाकी के आरोपियों को तो पकड़ लिया था, मगर मोंटू सुभाष वारदात के बाद मुंबई भाग गए।
इस पर एडीसीपी पूर्व श्रीमन मीणा के निर्देशन में नागौरीगेट थानाधिकारी भंवरसिंह, सदर बाजार थानाधिकारी इंद्रसिंह के नेतृत्व में हैड कांस्टेबल कमरूद्दीन, कांस्टेबल मुकेश मीणा गणपतसिंह की विशेष टीम बनाई। पुलिस टीम कॉल डिटेल और मोबाइल लोकेशन के आधार पर मुंबई पहुंची तो मोंटू वहां से भागकर अहमदाबाद में अपने गुर्गे ढलिया की मौसी के यहां रुक गया। यहां पुलिस पहुंची तो वह पालनपुर-मेहसाणा की तरफ गया।
सुभाष उर्फ गलिया
मोंटू कंडारा
hin_Deva mai_Deva hin_Deva hin_Deva hin_Deva mai_Deva mag_Deva